Diari Oficial de la Generalitat Valenciana


Sumari del DOGV 2985, del 06-05-1997 (1997/7105)

ORDRE de 17 de març de 1997, de la Conselleria de Cultura, Educació i Ciència, per la qual es convoca un concurs públic per a la concessió d'ajudes a les galeries d'art valencianes que siguen admeses en Interart 97/Fira Mostrari Internacional de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2985

Data del DOGV
:   06-05-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7105


Data del document
:   17-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 17 de març de 1997, de la Conselleria de Cultura, Educació i Ciència, per la qual es convoca un concurs públic per a la concessió d'ajudes a les galeries d'art valencianes que siguen admeses en Interart 97/Fira Mostrari Internacional de València.   
La Conselleria de Cultura, Educació i Ciència té a càrrec seu el desplegament de les competències que en matèria de museus i belles arts es van transferir a la Generalitat Valenciana pel Reial Decret 3.066/1983, de 13 d'octubre (BOE de 12 de desembre de 1983), per al compliment de la qual cosa és necessari que les ajudes que la Generalitat Valenciana oriente a la difusió del patrimoni artístic moble queden regulades de forma coherent en la seua naturalesa i ordenament jurídic autonòmic. Entre aquestes competències figura la de promoure i difondre el patrimoni cultural.  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Convocar un concurs públic per a la concessió d'ajudes per a la participació en Interart 97/Fira Mostrari Internacional de València de galeries d'art valencianes, i aprovar les bases per les quals es regirà i el model d'instància, que s'inclouen en l'annex I i II d'aquesta ordre.  
Segon  
L'import global màxim d'aquestes ajudes és de cinc milions dues-centes mil pessetes (5.200.000 PTA), que es finançaran a càrrec de l'aplicació pressupostària 38.20.110.31.6, codi de línia 4.08, de l'estat de despeses del pressupost de la Generalitat Valenciana per a l'exercici de 1997.  
DISPOSICIONS FINALS  
Primera  
Es delega en la directora general de Promoció Cultural, Museus i Belles Arts la facultat de concedir aquestes ajudes i se l'autoritza perquè, en l'àmbit de les seues competències, dicte les resolucions que considere necessàries per dur a terme el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà presentar un recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs s'haurà de comunicar prèviament a aquest òrgan.  
Tot això, de conformitat amb el que disposen l'article 58 de la Llei Reguladora de la Jurisdicció Contenciosa Administrativa i l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de març de 1997  
El conseller de Cultura, Educació i Ciència  
FRANCISCO E. CAMPS I ORTIZ  
ANNEX I  
Bases de la convocatòria pública per a la concessió d'ajudes per a la participació de galeries d'art valencianes en Interart 97/Fira Mostrari Internacional de València  
Primera. Objecte  
L'objecte d'aquestes ajudes és el suport a la participació de les galeries d'art valencianes en la convocatòria d'Interart 97.  
Segona. Beneficiaris  
Dins dels límits pressupostaris i d'acord amb les condicions i els criteris que estableixen aquestes bases, podran obtenir aquestes ajudes les galeries d'art valencianes que siguen admeses a participar en Interart 97/Fira Mostrari Internacional de València en la convocatòria de 1997.  
Tercera. Quanties  
La distribució de les ajudes serà proporcional als metres quadrats que el Comité Organitzador d'Interart assigne a cada una de les galeries seleccionades i admeses en la convocatòria d'Interart 1997.  
Quarta. Formalització de la sol·licitud  
1. El termini de presentació de les sol·licituds serà de 15 dies hàbils, a comptar de la publicació d'aquesta ordre en el Diari Oficial de la Generalitat Valenciana. Si l'últim dia per a la presentació de sol·licituds és inhàbil en l'àmbit de l'administració de la Generalitat Valenciana, d'acord amb el que disposa el Decret 82/1990, de 28 de maig, del Govern Valencià, aquest es considerarà prorrogat fins al primer dia hàbil següent.  
2. Les sol·licituds, adreçades a la Direcció General de Promoció Cultural, Museus i Belles Arts, el model de les quals figura en l'annex II, hauran d'acompanyar-se dels documents següents:  
- Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura que acredite la representació que exerceix la persona que subscriu la sol·licitud.  
- En el cas de persones jurídiques, s'haurà de presentar, a més, una fotocòpia compulsada del document públic que acredite l'existència de l'entitat.  
- Fotocòpia del NIF o CIF i dades bancàries de l'entitat on es desitja rebre la subvenció.  
- Declaració del compliment de les obligacions tributàries i davant de la Seguretat Social dels 12 mesos immediatament anteriors a la data de la sol·licitud.  
- Justificant demostratiu de l'admissió en l'edició de 1997 d'Interart/Fira Mostrari Internacional de València, amb indicació del nombre de metres assignats.  
3. La sol·licitud i documentació indicades en aquesta base es presentaran en el Registre General de la Conselleria de Cultura, Educació i Ciència, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Si la sol·licitud no compleix els requisits o està incompleta, es requerirà el sol·licitant perquè en el termini de 10 dies corregisca la falta o aporte els documents preceptius, amb la indicació que si no ho fa d'aquesta manera, es considerarà que ha desistit de la seua petició, i aquesta s'arxivarà sense cap tràmit més.  
Cinquena. Selecció i concessió  
1. La selecció prèvia de les sol·licituds la realitzarà una comissió d'avaluació integrada pel cap del Servei d'Investigació i Promoció i el cap del Servei de Conservació i Restauració de Béns Museístics, i presidida per la directora general de Promoció Cultural, Museus i Belles Arts, o persona en qui delegue.  
2. Segons l'informe de la comissió, aquesta elevarà la proposta a la Direcció General de Promoció Cultural, Museus i Belles Arts a fi que la directora general dicte la resolució de concessió d'ajudes objecte d'aquesta convocatòria, per delegació del conseller de Cultura, Educació i Ciència.  
3. El termini màxim per a resoldre les peticions formulades serà de tres mesos des de la data d'acabament del termini de presentació de sol·licituds; una vegada transcorregut aquest termini sense que s'haguera dictat resolució, es considerarien desestimades les ajudes sol·licitades.  
Sisena. Obligacions  
Són obligacions del beneficiari:  
a) Realitzar l'activitat motiu d'aquesta ordre.  
b) Acreditar documentalment la realització de l'activitat i el compliment dels requisits que determinen la concessió o l'ús de l'ajuda.  
c) Sotmetre's a les actuacions de control financer que corresponen a la Intervenció General.  
d) Comunicar a la Conselleria de Cultura, Educació i Ciència l'obtenció d'altres subvencions o ajudes per a la mateixa finalitat, procedents de qualssevol administracions o ens públics o privats.  
e) Acreditar, en el termini màxim de 10 dies des de la notificació de l'adjudicació i en la forma que estableix l'Ordre de la Conselleria d'Economia i Hisenda de 30 de maig de 1996, que es troben al corrent de les seues obligacions tributàries i davant de la Seguretat Social.  
f) Fer constar en la publicitat de les activitats (programes, cartells anunciadors, falques publicitàries en ràdio i/o TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura, Educació i Ciència.  
Setena  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenció de la subvenció sense posseir les condicions establides a aquest efecte.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en el paràgraf segon de la base vuitena, quan la subvenció principal serà de la Generalitat Valenciana serà procedent el reintegrament de l'excés obtingut sobre el cost de l'activitat realitzada.  
Vuitena. Modificació de les condicions i del límit màxim  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de dur a terme el beneficiari.  
Novena. Formalització del pagament  
1. El pagament de les ajudes previstes en aquesta ordre es farà d'acord amb el que estableixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda de la Generalitat Valenciana, i la Llei de Pressupostos de la Generalitat Valenciana per a 1997.  
2. Per a efectuar el pagament, els beneficiaris hauran de presentar abans del 30 de novembre de 1997 la documentació següent:  
a) Factures originals o fotocòpies confrontades de les despeses relatives a l'ocupació de l'espai en la fira.  
b) Memòria explicativa de les activitats realitzades.  
3. Una vegada conclòs el termini sense que s'haguera presentat aquesta documentació, l'ajuda quedaria sense efecte i s'arxivaria l'expedient.  
València, 17 de març de 1997  
El conseller de Cultura, Educació i Ciència  
FRANCISCO E. CAMPS I ORTIZ  
ANNEX II  
Model d'instància per a sol·licitar l'ajuda  
(Nom i cognoms) ..., amb DNI número ..., en qualitat d... de l'entitat denominada ..., amb CIF o NIF ..., i domicili a ..., carrer/av. ..., núm. ..., codi postal ..., telèfon...,  
EXPOSE:  
Que ha sigut seleccionada la galeria que represente per a participar en l'edició de 1997 d'Interart/Fira Mostrari Internacional de València.  
I que adjunte la documentació següent:  
- Fotocòpia del NIF o CIF i dades bancàries de l'entitat on es desitja rebre la subvenció.  
- Fotocòpia confrontada del DNI del peticionari o, en cas de persona jurídica, fotocòpia confrontada de l'escriptura que acredita la representació que exerceix la persona que subscriu la sol·licitud.  
- Declaració del compliment de les obligacions tributàries i amb la Seguretat Social.  
- Justificació demostrativa de l'admissió en l'edició de 1997 d'Interart/Fira Mostrari Internacional de València, amb indicació del nombre de metres quadrats assignats.  
SOL·LICITE:  
Que, després de la tramitació prèvia pertinent, se'm concedisca l'ajuda sol·licitada, i em compromet, en el cas que em siga concedida, a complir els requisits i les obligacions previstos en les bases d'aquesta convocatòria.  
..., ..., d... de 1997  
(Signatura)  
DIRECCIÓ GENERAL DE PROMOCIÓ CULTURAL, MUSEUS I BELLES ARTS DE LA GENERALITAT VALENCIANA